1. **ПРЕГЛЕД ОДРЕДАБА КОЈЕ СЕ МЕЊАЈУ, ОДНОСНО ДОПУЊУЈУ**

**Предмет закона**

Члан 1.

Овим законом уређују се сачињавање и вођење Привременог регистра пунолетних држављана Републике Србије, којима се уплаћује новчана помоћ И ДОПУНСКА НОВЧАНА ПОМОЋ за ублажавање последица пандемије болести COVID-19 изазване вирусом SARS-CоV-2 (у даљем тексту: Привремени регистар), начин уплате новчане помоћи И ДОПУНСКЕ НОВЧАНЕ ПОМОЋИ за ублажавање последица пандемије болести COVID-19 изазване вирусом SARS-CоV-2 пунолетним држављанима Републике Србије (у даљем тексту: новчана помоћ), као и друга питања која су од значаја за добијање новчане помоћи И ДОПУНСКЕ НОВЧАНЕ ПОМОЋИ.

**Значење израза**

Члан 2.

У смислу овог закона, поједини изрази имају следеће значење:

1) „пунолетни држављанин Републике Србије” је физичко лице које je, на дан ступања на снагу овог закона пунолетно, ИЛИ ЈЕ ПОСТАЛО ПУНОЛЕТНО ОД 24. АПРИЛА 2021. ГОДИНЕ, ДО ДАНА СТУПАЊА НА СНАГУ ЗАКОНА О ИЗМЕНАМА И ДОПУНАМА ЗАКОНА КОЈИМ СЕ УВОДИ ДОПУНСКА НОВЧАНА ПОМОЋ (У ДАЉЕМ ТЕКСТУ: ЗАКОН), које је држављанин Републике Србије, које има пребивалиште на територији Републике Србије – у складу са законом којим се уређују пребивалиште и боравиште грађана, које поседује важећу личну карту и које се пријави за уплату новчане помоћи у складу са овим законом;

2) „корисник пензије” је пунолетни држављанин Републике Србије који на дан ступања на снагу овог закона прима старосну, породичну, инвалидску пензију или привремену накнаду – инвалиди рада друге и треће категорије инвалидности, односно преостале радне способности (у складу са чл. 223. и 225. закона којим се уређује пензијско и инвалидско осигурање) и инвалидна деца – корисници привремене накнаде код Републичког фонда за пензијско и инвалидско осигурање, и налази се у исплатној бази Републичког фонда за пензијско и инвалидско осигурање за исплату пензија на дан ступања на снагу овог закона, чија исплата се врши у мају, ОДНОСНО У ДЕЦЕМБРУ и коме се исплата врши на територији Републике Србије;

3) „прималац новчане социјалне помоћи” је пунолетни држављанин Републике Србије који на дан ступања на снагу овог закона остварује новчану социјалну помоћ у смислу закона којим се уређује социјална заштита;

4) „лице у заводу за извршење кривичних санкција” је физичко лице које је на дан ступања на снагу овог закона пунолетно, које је држављанин Републике Србије и над којим се на дан ступања на снагу овог закона спроводи мера притвора, казна затвора или друга кривична санкција у заводу за извршење кривичних санкција у складу са законом којим се уређује извршење кривичних санкција;

5) „новчана помоћ” је накнада коју Република Србија – Министарство финансија, преко Управе за трезор исплаћује, у складу са овим законом, пунолетном држављанину Републике Србије, кориснику пензије, примаоцу новчане социјалне помоћи и лицу у заводу за извршење кривичних санкција, у износу од два пута по 30 евра у динарској противвредности по званичном средњем курсу динара према евру који утврђује Народна банка Србије на дан ступања на снагу овог закона.

6) „ДОПУНСКА НОВЧАНА ПОМОЋ” ЈЕ ДОПУНСКА НАКНАДА КОЈУ РЕПУБЛИКА СРБИЈА – МИНИСТАРСТВО ФИНАНСИЈА, ПРЕКО УПРАВЕ ЗА ТРЕЗОР ИСПЛАЋУЈЕ, У СКЛАДУ СА ОВИМ ЗАКОНОМ, ЛИЦУ ИЗ СТАВА 1. ТАЧ. 1)–4) ОВОГ ЧЛАНА, КОЈИ НА ДАН СТУПАЊА НА СНАГУ ЗАКОНА ИСПУЊАВА УСЛОВЕ ПРОПИСАНЕ ОВИМ ЗАКОНОМ, У ИЗНОСУ ОД 20 ЕВРА У ДИНАРСКОЈ ПРОТИВВРЕДНОСТИ ПО ЗВАНИЧНОМ СРЕДЊЕМ КУРСУ ДИНАРА ПРЕМА ЕВРУ КОЈИ УТВРЂУЈЕ НАРОДНА БАНКА СРБИЈЕ НА ДАН СТУПАЊА НА СНАГУ ЗАКОНА.

**ПРИЈАВЉИВАЊЕ ЗА УПЛАТУ ДОПУНСКЕ НОВЧАНЕ ПОМОЋИ**

ЧЛАН 4А

ЛИЦЕ ИЗ ЧЛАНА 2. СТАВ 1. ТАЧКА 1) КОЈЕ СЕ НИЈЕ ПРИЈАВИЛО У СКЛАДУ СА ЧЛАНОМ 4. ОВОГ ЗАКОНА, ПРИЛИКОМ ПОДНОШЕЊА ПРИЈАВЕ ИЗ СТАВА 6. ОВОГ ЧЛАНА, ДОСТАВЉА ПОДАТКЕ ИЗ ЧЛАНА 3. СТАВ 2. ТАЧКА 1) ОВОГ ЗАКОНА.

ТАЧНОСТ И ПОТПУНОСТ ПОДАТАКА ИЗ СТАВА 1. ОВОГ ЧЛАНА ПРОВЕРАВА МИНИСТАРСТВО ФИНАНСИЈА У СКЛАДУ СА ЧЛАНОМ 3. ОВОГ ЗАКОНА.

ТАЧНОСТ И ПОТПУНОСТ ПОДАТАКА ИЗ ЧЛАНА 3. СТАВ 2. ОВОГ ЗАКОНА МИНИСТАРСТВО ФИНАНСИЈА ПРОВЕРАВА НА ДАН СТУПАЊА НА СНАГУ ЗАКОНА.

ТАЧНОСТ И ПОТПУНОСТ ПОДАТАКА ЛИЦА ИЗ СТАВА 1. ОВОГ ЧЛАНА ПРОВЕРАВА СЕ У СКЛАДУ СА ЧЛАНОМ 3. СТАВ 5. ОВОГ ЗАКОНА.

ИЗУЗЕТНО ОД СТАВA 1. ОВОГ ЧЛАНА ЛИЦИМА ИЗ ЧЛАНА 2. СТАВ 1. ТАЧ. 1)–4) ОВОГ ЗАКОНА ЧИЈИ СЕ ПОДАЦИ НАЛАЗЕ У ПРИВРЕМЕНОМ РЕГИСТРУ НА ДАН СТУПАЊА НА СНАГУ ЗАКОНА, ДОПУНСКА НОВЧАНА ПОМОЋ УПЛАЋУЈЕ СЕ БЕЗ ПОДНОШЕЊА ПРИЈАВЕ ИЗ СТАВА 1. ОВОГ ЧЛАНА.

ЛИЦЕ ИЗ СТАВA 1. ОВОГ ЧЛАНА ПРИЈАВЉУЈЕ СЕ ЗА УПЛАТУ ДОПУНСКЕ НОВЧАНЕ ПОМОЋИ У ПЕРИОДУ ОД 15. НОВЕМБРА ДО 30. НОВЕМБРА 2021. ГОДИНЕ, ЕЛЕКТРОНСКИ ПРЕКО ПОРТАЛА УПРАВЕ ЗА ТРЕЗОР.

**Посебан наменски рачун пунолетних држављана Републике Србије, корисника пензије и прималаца новчане социјалне помоћи којима се уплаћује новчанa помоћ**

Члан 5.

Ако корисник пензије нема текући рачун за уплату старосне, превременe старосне, породичне, инвалидске пензије или привремене накнаде – инвалиди рада друге и треће категорије инвалидности, односно преостале радне способности (у складу са чл. 223. и 225. закона којим се уређује пензијско и инвалидско осигурање) и инвалидна деца – корисници привремене накнаде код Републичког фонда за пензијско и инвалидско осигурање, у смислу закона којим се уређују пензијско и инвалидско осигурање, односно прималац новчане социјалне помоћи нема текући рачун за уплату новчане социјалне помоћи у смислу закона којим се уређује социјална заштита, Министарство финансија ће овим лицима отворити посебне наменске рачуне за уплату новчане помоћи код банке „Банка Поштанска штедионица” а.д. Београд.

Корисницима породичне пензије којима се исплата пензије за више чланова врши на текући рачун једног члана, за остале чланове који немају текући рачун Министарство финансија ће отворити посебне наменске рачуне за уплату новчане помоћи код банке „Банка Поштанска штедионица” а.д. Београд.

ЛИЦУ КОЈЕ ЈЕ ОСТВАРИЛО ПРАВО НА НОВЧАНУ ПОМОЋ КАО ЛИЦЕ У ЗАВОДУ ЗА ИЗВРШЕЊЕ КРИВИЧНИХ САНКЦИЈА, А КОЈЕ НА ДАН СТУПАЊА НА СНАГУ ЗАКОНА НЕМА ВИШЕ ТАЈ СТАТУС, МИНИСТАРСТВО ФИНАНСИЈА ЋЕ ОТВОРИТИ ПОСЕБАН НАМЕНСКИ РАЧУН ЗА УПЛАТУ ДОПУНСКЕ НОВЧАНЕ ПОМОЋИ КОД БАНКЕ „БАНКА ПОШТАНСКА ШТЕДИОНИЦА” А.Д. БЕОГРАД.

„Банка Поштанска штедионица” а.д. Београд дужна је да отвори посебан наменски рачун ~~из ст. 1. и 2. овог члана~~ ИЗ СТ. 1, 2. И 3. ОВОГ ЧЛАНА у року од пет дана од дана подношења захтева Министарства финансија.

У случају да пунолетни држављанин Републике Србије, изузев држављанина из става 1. овог члана нема текући рачун отворен код банке или не жели да му се уплата изврши у банци у којој има отворен текући рачун, ИЛИ МУ ЈЕ РАЧУН НА КОЈИ МУ ЈЕ ИСПЛАЋЕНА НОВЧАНА ПОМОЋ УГАШЕН ДО ДАНА СТУПАЊА НА СНАГУ ЗАКОНА, Министарство финансија отвара посебан наменски рачун за уплату новчане помоћи у банци У КОЈОЈ ЈЕ ПУНОЛЕТНИ ДРЖАВЉАНИН ИМАО РАЧУН НА КОЈИ МУ ЈЕ ИСПЛАЋЕНА НОВЧАНА ПОМОЋ, ОДНОСНО НА РАЧУН У БАНЦИ коју пунолетни држављанин Републике Србије одреди приликом пријављивања за уплату ДОПУНСКЕ новчане помоћи у складу са чланом 4. став 1. овог закона.

Изабрана банка ~~из става 4.~~ ИЗ СТАВА 5. овог члана дужна је да отвори посебан наменски рачун из тог става у року од пет дана од дана подношења захтева Министарства финансија.

При отварању посебног наменског рачуна ~~из ст. 1, 2. и 4. овог члана~~ ИЗ СТ. 1, 2. И 5. ОВОГ ЧЛАНА не закључује се оквирни уговор којим се уређују услови за отварање, вођење и гашење тог рачуна.

Подаци о посебним наменским рачунима ~~из ст. 1, 2. и 4. овог члана~~ ИЗ СТ. 1, 2. И 5. ОВОГ ЧЛАНА не достављају се у јединствени регистар текућих и других рачуна правних и физичких лица који води Народна банка Србије.

За отварање и вођење посебних наменских рачуна ~~из ст. 1, 2. и 4. овог члана~~ ИЗ СТ. 1, 2. И 5. ОВОГ ЧЛАНА, као и за извршење платних трансакција и пружање других услуга у вези с тим рачунима, ~~Управа за трезор и банке~~ УПРАВА ЗА ТРЕЗОР, БАНКЕ И ЈП „ПОШТА СРБИЈЕ” не могу наплатити накнаду нити друге трошкове.

Народна банка Србије не наплаћује Управи за трезор накнаде и друге трошкове за пренос средстава по основу уплате новчане помоћи у платним системима чији је оператор.

Након што банка у целини исплати износ новчане помоћи са посебног наменског рачуна или након што пунолетни држављанин Републике Србије на други начин располаже средствима те помоћи у целини (нпр. пренос на други рачун), банка има право да угаси тај рачун.

Банка је дужна да у складу са уговореним начином комуникације са клијентом (нпр. дописом, имејлом, SMS-ом, или у апликацији електронског банкарства) обавести пунолетног држављанина Републике Србије, свог клијента, да је на његов текући рачун у банци извршена уплата новчане помоћи из члана 2. став 1. тачка 5) овог закона.

**Начин исплате новчане помоћи и рекламација**

Члан 6.

Министарство финансија исплаћује пунолетном држављанину Републике Србије, кориснику пензије и примаоцу новчане социјалне помоћи који испуњава услове за уплату новчане помоћи, први део новчане помоћи у износу од 30 евра у динарској противвредности по званичном средњем курсу динара према евру који утврђује Народна банка Србије на дан ступања на снагу овог закона преносом средстава са посебног наменског рачуна који је отворен за ту намену код Управе за трезор на текући, односно посебни наменски рачун пунолетног држављанина Републике Србије, корисника пензије или примаоца новчане социјалне помоћи који се води код банке.

Министарство финансија исплаћује лицу у заводу за извршење кривичних санкција, а које испуњава услове за уплату новчане помоћи, први део новчане помоћи у износу од 30 евра у динарској противвредности по званичном средњем курсу динара према евру који утврђује Народна банка Србије на дан ступања на снагу овог закона преносом средстава са посебног наменског рачуна који је отворен за ту намену код Управе за трезор на депозитни рачун завода за извршење кривичних санкција у којем се над лицем коме се уплаћује новчана помоћ спроводи мера притвора, казна затвора или друга кривична санкција у складу са законом којим се уређује извршење кривичних санкција.

Министарство финансија исплаћује пунолетном држављанину Републике Србије, кориснику пензије и примаоцу новчане социјалне помоћи који испуњава услове за уплату новчане помоћи, други део новчане помоћи у износу од 30 евра у динарској противвредности по званичном средњем курсу динара према евру који утврђује Народна банка Србије на дан ступања на снагу овог закона преносом средстава са посебног наменског рачуна који је отворен за ту намену код Управе за трезор на текући, односно посебни наменски рачун пунолетног држављанина Републике Србије, корисника пензије или примаоца новчане социјалне помоћи који се води код банке.

Министарство финансија исплаћује лицу у заводу за извршење кривичних санкција, а које испуњава услове за уплату новчане помоћи, други део новчане помоћи у износу од 30 евра у динарској противвредности по званичном средњем курсу динара према евру који утврђује Народна банка Србије на дан ступања на снагу овог закона преносом средстава са посебног наменског рачуна који је отворен за ту намену код Управе за трезор на депозитни рачун завода за извршење кривичних санкција у којем се над лицем коме се уплаћује новчана помоћ спроводи мера притвора, казна затвора или друга кривична санкција у складу са законом којим се уређује извршење кривичних санкција.

Министарство финансија започиње исплату првог дела новчане помоћи из ст. 1. и 2. овог члана у мају 2021. године.

Министарство финансија започиње исплату другог дела новчане помоћи из ст. 3. и 4. овог члана у новембру 2021. године.

Рекламацију поводом исплате новчане помоћи пунолетни држављанин Републике Србије, корисник пензије, прималац новчане социјалне помоћи и завод за извршење кривичних санкција, за лице у заводу за извршење кривичних санкција подноси у складу са овим законом – електронски преко портала Управе за трезор ~~или телефонски путем контакт центра~~.

МИНИСТАРСТВО ФИНАНСИЈА ИСПЛАЋУЈЕ ПУНОЛЕТНОМ ДРЖАВЉАНИНУ РЕПУБЛИКЕ СРБИЈЕ, КОРИСНИКУ ПЕНЗИЈЕ И ПРИМАОЦУ НОВЧАНЕ СОЦИЈАЛНЕ ПОМОЋИ КОЈИ ИСПУЊАВА УСЛОВЕ ЗА УПЛАТУ ДОПУНСКЕ НОВЧАНЕ ПОМОЋИ, ДОПУНСКУ НОВЧАНУ ПОМОЋ У ИЗНОСУ ОД 20 ЕВРА У ДИНАРСКОЈ ПРОТИВВРЕДНОСТИ ПО ЗВАНИЧНОМ СРЕДЊЕМ КУРСУ ДИНАРА ПРЕМА ЕВРУ КОЈИ УТВРЂУЈЕ НАРОДНА БАНКА СРБИЈЕ НА ДАН СТУПАЊА НА СНАГУ ЗАКОНА ПРЕНОСОМ СРЕДСТАВА СА ПОСЕБНОГ НАМЕНСКОГ РАЧУНА КОЈИ ЈЕ ОТВОРЕН ЗА ТУ НАМЕНУ КОД УПРАВЕ ЗА ТРЕЗОР НА ТЕКУЋИ, ОДНОСНО ПОСЕБНИ НАМЕНСКИ РАЧУН ПУНОЛЕТНОГ ДРЖАВЉАНИНА РЕПУБЛИКЕ СРБИЈЕ, КОРИСНИКА ПЕНЗИЈЕ ИЛИ ПРИМАОЦА НОВЧАНЕ СОЦИЈАЛНЕ ПОМОЋИ КОЈИ СЕ ВОДИ КОД БАНКЕ.

МИНИСТАРСТВО ФИНАНСИЈА ИСПЛАЋУЈЕ ЛИЦУ У ЗАВОДУ ЗА ИЗВРШЕЊЕ КРИВИЧНИХ САНКЦИЈА, А КОЈЕ ИСПУЊАВА УСЛОВЕ ЗА УПЛАТУ ДОПУНСКЕ НОВЧАНЕ ПОМОЋИ, ДОПУНСКУ НОВЧАНУ ПОМОЋ У ИЗНОСУ ОД 20 ЕВРА У ДИНАРСКОЈ ПРОТИВВРЕДНОСТИ ПО ЗВАНИЧНОМ СРЕДЊЕМ КУРСУ ДИНАРА ПРЕМА ЕВРУ КОЈИ УТВРЂУЈЕ НАРОДНА БАНКА СРБИЈЕ НА ДАН СТУПАЊА НА СНАГУ ЗАКОНА ПРЕНОСОМ СРЕДСТАВА СА ПОСЕБНОГ НАМЕНСКОГ РАЧУНА КОЈИ ЈЕ ОТВОРЕН ЗА ТУ НАМЕНУ КОД УПРАВЕ ЗА ТРЕЗОР НА ДЕПОЗИТНИ РАЧУН ЗАВОДА ЗА ИЗВРШЕЊЕ КРИВИЧНИХ САНКЦИЈА У КОЈЕМ СЕ НАД ЛИЦЕМ КОМЕ СЕ УПЛАЋУЈЕ НОВЧАНА ПОМОЋ СПРОВОДИ МЕРА ПРИТВОРА, КАЗНА ЗАТВОРА ИЛИ ДРУГА КРИВИЧНА САНКЦИЈА У СКЛАДУ СА ЗАКОНОМ КОЈИМ СЕ УРЕЂУЈЕ ИЗВРШЕЊЕ КРИВИЧНИХ САНКЦИЈА.

МИНИСТАРСТВО ФИНАНСИЈА ЗАПОЧИЊЕ ИСПЛАТУ ДОПУНСКЕ НОВЧАНЕ ПОМОЋИ ИЗ СТ. 8. И 9. ОВОГ ЧЛАНА У ДЕЦЕМБРУ 2021. ГОДИНЕ.

**Изузимање од извршења**

Члан 8.

~~Новчана помоћ не може бити~~ НОВЧАНА ПОМОЋ И ДОПУНСКА НОВЧАНА ПОМОЋ НЕ МОГУ БИТИ предмет извршења у смислу закона којим се уређују извршење и обезбеђење.